62022TJ0741_INF
Sodba Splošnega sodišča (prvi senat) z dne 11. septembra 2024 –Ezubov/Svet
(Zadeva T‑741/22)
„Skupna zunanja in varnostna politika – Omejevalni ukrepi v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine – Zamrznitev sredstev – Omejitev glede vstopa na ozemlje držav članic – Seznam oseb, subjektov in organov, za katere velja zamrznitev sredstev ali omejitev glede vstopa na ozemlje držav članic – Ohranitev imena tožeče stranke na seznamu – Dopis, s katerim je tožeča stranka obveščena o ohranitvi njenega imena na seznamu – Akt, zoper katerega ni pravnega sredstva – Nedopustnost – Pojem ‚povezava‘ – Člen 2(1), in fine, Sklepa 2014/145/SZVP – Pojem ‚oseba, ki ima korist od vplivnega poslovneža‘ – Člen 2(1)(g) Sklepa 2014/145 – Obveznost obrazložitve – Načelo dobrega upravljanja – Napaka pri presoji – Sorazmernost“
1.
Akti institucij – Obrazložitev – Obveznost – Obseg – Omejevalni ukrepi zaradi razmer v Ukrajini – Zamrznitev sredstev oseb, subjektov ali organov, povezanih z osebami, subjekti ali organi, za katere veljajo omejevalni ukrepi, ali sredstev oseb, ki imajo korist od vplivnih poslovnežev, ki delujejo v Rusiji – Obveznost, da se v obrazložitvi opredelijo posebni in konkretni elementi, ki upravičujejo navedeni ukrep – Sklep, sprejet v okoliščinah, ki so zadevni osebi znane in ki ji omogočajo, da razume obseg ukrepa, sprejetega proti njej – Dopustnost sumarne obrazložitve
(člen 296 PEU; Sklep Sveta 2014/145/SZVP, kakor je bil spremenjen s sklepi (SZVP) 2022/1530, (SZVP) 2023/572 in (SZVP) 2023/1767; uredbe Sveta št. 269/2014, 2022/1529, 2023/571 in 2023/1765)
(Glej točke od 62 do 65, od 69 do 71, 73, 74 in 78.)
2.
Evropska unija – Sodni nadzor nad zakonitostjo aktov institucij – Omejevalni ukrepi zaradi razmer v Ukrajini – Obseg nadzora – Dokaz o utemeljenosti ukrepa – Obveznost pristojnega organa Unije, da v primeru izpodbijanja dokaže utemeljenost razlogov, sprejetih v zvezi z zadevnimi osebami ali subjekti – Uvrstitev na sezname, ki temelji na sklenjenem krogu natančnih, konkretnih in skladnih indicev – Napaka pri presoji – Neobstoj
(Listina Evropske unije o temeljnih pravicah, člen 47; Sklep Sveta 2014/145/SZVP, kakor je bil spremenjen s sklepoma (SZVP) 2022/1530 in (SZVP) 2023/572; uredbe Sveta št. 269/2014, 2022/1529 in 2023/571)
(Glej točke od 91 do 93, 136, 144, 154, 155 in 173.)
3.
Evropska unija – Sodni nadzor nad zakonitostjo aktov institucij – Omejevalni ukrepi zaradi razmer v Ukrajini – Obseg nadzora – Uvrstitev tožeče stranke na seznam v prilogi k izpodbijanemu sklepu zaradi njene povezanosti z drugo osebo, uvrščeno na ta seznam – Javno dostopni dokumenti – Dokazna vrednost – Načelo proste presoje dokazov
(Sklep Sveta 2014/145/SZVP, kakor je bil spremenjen s sklepoma (SZVP) 2022/1530 in (SZVP) 2023/572; uredbe Sveta št. 269/2014, 2022/1529 in 2023/571)
(Glej točke 94, 95, 166 in 167.)
4.
Evropska unija – Sodni nadzor nad zakonitostjo aktov institucij – Omejevalni ukrepi proti nekaterim osebam in subjektom zaradi razmer v Ukrajini – Zamrznitev sredstev oseb, subjektov ali organov, ki materialno ali finančno podpirajo rusko vlado ali pa imajo od nje korist – Obseg nadzora – Preizkus zakonitosti glede na informacije, razpoložljive ob sprejetju sklepa – Dokazi, ki niso v spisu dokazov iz upravnega postopka in ki jih je Svet predložil v sodnem postopku – Dopustnost – Pogoji
(Sklep Sveta 2014/145/SZVP, kakor je bil spremenjen s sklepi (SZVP) 2022/1530, (SZVP) 2023/572 in (SZVP) 2023/1767; uredbe Sveta št. 269/2014, 2022/1529, 2023/571 in 2023/1765)
(Glej točke od 103 do 109.)
5.
Skupna zunanja in varnostna politika – Omejevalni ukrepi zaradi razmer v Ukrajini – Merila za sprejetje omejevalnih ukrepov – Oseba, subjekt ali organ, povezan z osebo, uvrščeno na seznam iz Priloge k izpodbijanemu sklepu – Pojem povezanosti – Skupni interesi – Kapitalske povezave – Vključitev – Potreba po neposredni povezavi zadevne osebe z razlogi za uvrstitev, sprejetimi zoper osebo, za katero veljajo omejevalni ukrepi, ali z razmerami v Ukrajini – Neobstoj
(Sklep Sveta 2014/145/SZVP, kakor je bil spremenjen s sklepi (SZVP) 2022/329, (SZVP) 2022/1530 in (SZVP) 2023/572, člen 2(1); uredbe Sveta št. 269/2014, člen 3(1), 2022/330, 2022/1529 in 2023/571)
(Glej točke od 118 do 123, 131, 132 in od 151 do 153.)
6.
Skupna zunanja in varnostna politika – Omejevalni ukrepi zaradi razmer v Ukrajini – Merila za sprejetje omejevalnih ukrepov – Vodilni poslovneži, ki delujejo v Rusiji, in njihovi ožji družinski člani ali druge fizične osebe, ki imajo od njih korist – Pojem koristi – Kakršna koli nezanemarljiva korist – Uporaba za fizično osebo zgolj zaradi dolgotrajnega poslovnega odnosa z vodilnim poslovnežem – Nedopustnost
(Sklep Sveta 2014/145/SZVP, kakor je bil spremenjen s sklepoma (SZVP) 2023/1094 in (SZVP) 2023/1767, člen 2(1)(g); uredbe Sveta št. 269/2014, člen 3(1)(g), 2023/1089 in 2023/1765)
(Glej točke od 185 do 193 in 203.)
7.
Skupna zunanja in varnostna politika – Omejevalni ukrepi zaradi razmer v Ukrajini – Prepoved vstopa in tranzita ter zamrznitev sredstev nekaterih oseb in subjektov zaradi razmer v Ukrajini – Omejitev svobode gospodarske pobude in lastninske pravice – Dopustnost – Pogoji – Omejitev, predpisana z zakonom – Spoštovanje bistvene vsebine uveljavljane pravice – Uresničevanje cilja splošnega interesa, ki ga priznava Unija – Spoštovanje načela sorazmernosti – Izpolnjeni pogoji
(Listina Evropske unije o temeljnih pravicah, členi 16, 17 in 52(1); Sklep Sveta 2014/145/SZVP, kakor je bil spremenjen s sklepi (SZVP) 2022/1530, (SZVP) 2023/572 in (SZVP) 2023/1767; uredbe Sveta št. 269/2014, 2022/1529, 2023/571 in 2023/1765)
(Glej točke od 211 do 223.)
Izrek
1.
Sklep Sveta (SZVP) 2023/1767 z dne 13. septembra 2023 o spremembi Sklepa 2014/145/SZVP o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine in Izvedbena uredba Sveta (EU) 2023/1765 z dne 13. septembra 2023 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine se razglasita za nična v delu, v katerem se nanašata na Pavla Ezubova.
2.
V preostalem se tožba zavrne.
3.
Vsaka stranka nosi svoje stroške.